बीडीए फिर करेगा नेशनल हेराल्ड की जमीन का सर्वे
इंफ्रास्ट्रक्चर रिपोर्टर | भोपाल
एमपी नगर प्रेस कॉम्पलेक्स स्थित नेशनल हेराल्ड की पौने दो एकड़ जमीन का कमर्शियल उपयोग करने के मामले में भोपाल विकास प्राधिकरण (बीडीए) फिर सक्रिय हो गया है। इसकी लीज निरस्त करने के बाद जमीन के खरीददार हाईकोर्ट गए थे। लिहाजा बीडीए ने कोर्ट में जवाब पेश करने के लिए एक बार फिर से जमीन का विस्तृत सर्वे करने का आदेश अपने इंजीनियर को दिया है। इस सर्वे में वर्तमान में जितने भी लोग जमीन के मालिक हैं, उनके मालिकाना हक, जमीन का उपयोग व एरिया आदि बिंदुओं पर कोर्ट में जानकारी पेश की जाएगी।
बीडीए ने दो साल पहले नेशनल हेराल्ड की बिल्डिंग में विशाल मेगामार्ट, लोटस शोरूम, मंगलम शोरूम समेत अन्य ऑफिसों में अवैध रूप से कमर्शियल गतिविधियों होना पाया था। इसलिए यहां की लीज खत्म कर दी। जिला कोर्ट ने भी इस फैसले को सही ठहराया। इस फैसले के खिलाफ हाईकोर्ट में अपील की गई। लिहाजा बीडीए ने कार्यपालन यंत्री यतीश जैन को सर्वे टीम का प्रमुख बनाया गया है।
हाईकोर्ट में जवाब देने की तैयारी
hin_Deva bho_Deva hin_Deva hin_Deva hin_Deva